Document ID: /roh_data/filtered/fineweb-2-filterrobots_roh.jsonl.gz/50399

L'armada ha salvà e transportà davent oz avantmezdi la granata a la Grenzacher-Promenade en la citad da Basiela. Lavurers da construcziun avevan chattà quella venderdi durant lavurs cun in chavaterra. Tenor experts sa tracti dad in projectil explosiv or da la Germania. Il projectil ha ina lunghezza da radund 65 centimeters ed in diameter da 18 centimeters.
La via Grenzacher sco er il Birsköpfli sin l'autra vart dal Rain èn stads serrads durant radund trais uras oz avantmezdi. Ils abitants da las chasas en la vischinanza avevan survegnì l'instrucziun dad avrir las fanestras e serrar ils barcuns.